**Sauroposeidon** (nimen merkitys: "Poseidonin lisko") on sukupuuttoon kuollut sauropodeihin kuuluva kasvinsyöjädinosaurusten suku, joka eli noin 110 miljoonaa vuotta sitten varhaisliitukaudella Pohjois-Amerikassa.

Ulkonäkö ja koko
----------------

Taiteilijan näkemys *Sauroposeidonista*.
Arviot *Sauroposeidonin* koosta perustuvat neljään nikamaan ja vertailuun paremmin tunnetun *Giraffatitanin* kanssa. *Sauroposeidonin* kaulan pituus oli arviolta jopa 12 metriä, kun taas *Giraffatitanin* kaulan pituus oli noin 9 metriä. Ne olivat 6,75 metrin korkuisia.*selvennä* Tämä myös kertoo, että molempien kaulojen mittasuhteet olivat samat. *Sauroposeidon* oli arviolta 27–34 metriä pitkä ja noin 40–60 tonnin painoinen. *Sauroposeidonin* nikamat ovat 25–33 prosenttia pidemmät kuin *Giraffatitanin*, mutta ne ovat vain 10–15 % suurempia halkaisijaltaan. Tämä tarkoittaa, että vaikka *Sauroposeidonilla* on luultavasti suurempi ruumis kuin *Giraffatitanilla*, sen ruumis oli pienempi kuin sen kaulan koko.

*Sauroposeidon* verrattuna aikuiseen ihmiseen.
Nikamista päätellen *Sauroposeidoinin* kaula saattoi olla jopa 12 metriä pitkä ja niiden kaulassa saattoi olla noin 13 nikamaa.

Löytöhistoria
-------------

*Sauroposeidonin* nikama.
*Sauroposeidonin* fossiilisia luita löysi ensimmäisenä Richard Cifellin tutkimusryhmä vuonna 1994 oklahomalaisen vankilan pihalta läheltä Texasin rajaa. Löydökset olivat neljä suurta kaulanikamaa, joista pisin oli 1,2 metriä. Nikamat muistuttivat *Giraffatitanin* nikamia, mutta ne olivat paljon pidempiä. Matthew Wedel ja hänen kollegansa antoivat vuonna 2000 fossiileista kuvatulle lajille nimeksi *Sauroposeidon proteles*. *Sauroposeidon* oli myös viimeisiä Pohjois-Amerikassa eläneitä sauropodeja.*lähde?*

Ravinto
-------

*Sauroposeidon* oli kasvinsyöjä, joka ylettyi pitkän kaulansa avulla puiden lehtiin. Sen ruokavalio koostui suurimmalta osalta havupuista, magnolioista ja palmuista. Se on arvioitu tarvinneen tuhatkunta kiloa ruokaa päivässä selviytyäkseen.

Elinympäristö
-------------

*Sauroposeidon* eli noin 110 miljoonaa vuotta sitten Apt-vaiheen alussa ja Alba-vaiheella. Se eli nykyisen Oklahoman alueella sijainneella Meksikonlahden rannikon soisella jokisuistoalueella.

Lähteet
-------

1. 1 2 3  Paul, Gregory S.: *The Princeton Field Guide to Dinosaurs: Second Edition*, s. 230. Princeton, New Jersey: Princeton University Press, 2016. ISBN 978-0-691-16766-4. (englanniksi)
2. 1 2 3  Dixon, Dougal: *The Complete Illustrated Encyclopedia of Dinosaurs & Prehistoric Creatures*, s. 263. London: Hermes House, 2016. ISBN 978-1-84681-209-5. (englanniksi)
3. 1 2 3 4 5 6  Nais, Darren: *Kiehtovimmat dinosauruslöydöt*, s. 162-163. Suomentanut Juho Gröndahl & Emma Murros. Kustannusosakeyhtiö Nemo, 2010. ISBN 978-952-240-057-4.
4. 1 2  Sauroposeidon *Prehistoric Wildlife*. Viitattu 7.3.2019. (englanniksi)
5. 1 2 3 4 5  Sauroposeidon is the Tallest Dinosaur Known *Dino Pit*. Viitattu 7.3.2019. (englanniksi)
6. 1 2  Mathew J. Wedel: Osteology, paleobiology, and relationships of the sauropod dinosaur *Sauroposeidon* *Acta Palaeontologica Polonica*.  2000.  Arkistoitu. Viitattu 7.3.2019. (englanniksi)
7. ↑  Biggest dinosaur identified *BBC News*.  3.11.1999. BBC. Viitattu 7.3.2019. (englanniksi)
8. ↑  Bob Strauss: Sauroposeidon *ThoughtCo*.  26.7.2017. Viitattu 7.3.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131693
* Wikispecies: Sauroposeidon
* EoL: 4531389
* Fossilworks: 66616
* GBIF: 4822845
* IRMNG: 1185063

 |

 |